PRIJATELJSTVO

Ja o prijateljstvu ne znam ništa.

Ne.

Ja o prijateljstvu nisam znala ništa.

Ono se meni samo dogodilo!

Prijateljstvo je kad nisam osuđena. I kad crknem od smijeha.

Prijateljstvo se zalijeva humorom. Začinjava se tračevima.

I raste kao dine u pustinji!

Započne neočekivano ili sasvim slučajno u nevinosti, a onda pusti korijen pa se hrani koječime pa raste i raste, i raste, i raste i nema mu kraja!

Davanje postaje uzimanje, a uzimanje postaje davanje, sve granice se izbrišu i sve se pomiješa i postane jedno.

Što se više opustiš i iskreno otvoriš dušu, to ono bolje buja i širi se. Kao zaraza. Ali neka dobre vrste.

Prijateljstvo je i ljubav, i podrška, i povjerenje, i veselje, i praštanje, i svađanje, i glupiranje, i što još?

Prijateljstvo možeš sklopiti bez obzira na to jesi li plitak ili dubok.

Ono je jednostavno, predivno i ne može se kupiti.

Imam plan steći puno prijatelja, no nažalost za to formula ne postoji.

Jedino što mi preostaje je nada.

Šalim se.

Humor!

Maša Kavić, 8. n